text: প্রচ্ছদ App Home Page স্ত্রী ও তার ১৪ প্রেমিকের বিরুদ্ধে ১০০ কোটি রুপির মামলা স্বামীর!
  ১২:৪৩ অপরাহ্ণ জুলাই ৩০, ২০২০
  পরকীয়ার অভিযোগ এনে স্ত্রীর সাথে সম্পর্ক ছিন্ন করেই ক্ষান্ত হননি স্বামী, করেছেন মামলাও। স্ত্রীর সাথে পরপুরুষের অবৈধ সম্পর্ক আছে এই অভিযোগে নিজের স্ত্রী এবং তার ১৪ জন প্রেমিকের বিরুদ্ধে ১০০ কোটি রুপির মানহানির মামলা দায়ের করেছেন তিনি।
  ভারতের কলকাতার ব্যবসায়ী ওই স্বামীর সন্দেহ ছিল তার স্ত্রীর সাথে সম্পর্ক রয়েছে একাধিক পুরুষের। তার প্রমাণ পেতে নিজের গাড়ির চালককে দায়িত্ব দেন ওই ব্যবসায়ী। এরপর বেশ কিছুদিন ধরে মালিকের স্ত্রীর ওপর নজরদারি চালান গাড়ির চালক। অবশেষে পর পুরুষদের সাথে সাক্ষাৎ করা, মোবাইলের ফোন কল, চ্যাট ও অন্যান্য প্রমাণের ভিত্তিতে স্ত্রীর সাথে সম্পর্ক ছিন্ন করেন ওই ব্যবসায়ী। তবে এখানেই থেমে থামেননি তিনি।
  পারিবারিকভাবে বিচ্ছিন্ন করা স্ত্রী ও তার ১৪ জন পুরুষ প্রেমিকের বিরুদ্ধে ১০০ কোটি রুপির মানহানির মামলা ঠুকে দেন স্বামী। ওই ব্যবসায়ীর অভিযোগ, অন্য পুরুষদের সাথে স্ত্রীর সম্পর্ক থাকার কারণে তার ব্যক্তিগত সম্মান হানি হচ্ছে। মানসিকভাবেও তিনি বিপর্যস্ত হয়ে পড়েছেন।
  প্রত্যেককেই আলাদা আলাদাভাবে নোটিশ পাঠিয়ে আগামী দুই সপ্তাহ সময় দিয়েছেন ওই ব্যবসায়ী। এই সময়ের মধ্যেই সকলকে অনলাইনের মাধ্যমে তাদের অর্থ মিটিয়ে দেওয়ার কথা বলা হয়েছে। অন্যথায় তাদের সকলের বিরুদ্ধে আইনি পদক্ষেপ নেওয়া হবে বলেও হুঁশিয়ারি দিয়েছেন তিনি।